Bahasa-bahasa Arab Selatan Moden

Bahasa-bahasa Arab Selatan Moden (BASeM, atau dalam Inggeris MSALs 'Modern South Arabian languages'), juga dikenali sebagai rumpun bahasa Semitik Selatan Timur, ialah sekumpulan bahasa terancam yang dituturkan oleh sebuah populasi kecil di Semenanjung Arab, di Yaman dan Oman dan Pulau Socotra. Bersama-sama dengan bahasa-bahasa Ethiosemitik dan Sayhadi, cabang Baratnya, ia membentuk subcabang rumpun Semitik Selatan dalam cabang Semitik rumpun bahasa Afro-Asia.

 Pengelasan 
Dalam pengelasan berasaskan glotokronologi Alexander Militarev, beliau menyatakan bahasa Arab Selatan Moden adalah cabang rumpun Semitik Selatan, berbeza dengan cabang Semitik Utara yang merangkumi semua bahasa Semitik yang lain. Bahasa-bahasa ini tidak lagi dianggap sebagai bahasa turunan Arab Selatan Kuno, seperti yang pernah dipercayai dahulu, tetapi kini dianggap sebagai "anak saudara". Walaupun mempunyai nama yang sama, bahasa-bahasa ini tidak berkait rapat dengan bahasa Arab.

 Bahasa-bahasa 

 Mehri: bahasa Arab Selatan Moden terbesar, dengan lebih 165,000 penutur. Kebanyakan penutur Mehri, sekitar 76,000, tinggal di Oman, tetapi sekitar 50,000 tinggal di Yaman, dan sekitar 40,000 penutur tinggal sebagai pekerja jemputan di Kuwait, UAE dan Arab Saudi. Orang Mehri dipanggil Mahra.
 Soqotri: contoh lain yang agak ramai penuturnya yang berada di pulau Socotra, jauh daripada tekanan bahasa Arab di tanah besar Yaman. Pada tahun 2015, terdapat kira-kira 70,000 penutur.
 Shehri: sering dipanggil Jibbali, "dari Pergunungan", dengan sekitar 25,000 penutur; ia begitu dikenali sebagai bahasa kumpulan pemberontak semasa Pemberontakan Dhofar di Kegabenoran Dhofar, Oman di sepanjang sempadan Yaman pada 1960-an dan 1970-an.
 Bathari: Kurang daripada 100 penutur di Oman. Terletak di pantai tenggara berhadapan dengan Kepulauan Khuriya Muriya. Sangat serupa dengan Mehri, dan beberapa ahli suku kaum bertutur dengan bahasa Mehri dan bukan Bathari.
 Harsusi: 600 penutur di gurun Jiddat al-Harasis, Oman.
 Hobyót: sekitar 100 penutur, di Oman dan Yaman.

 Tatabahasa 
Bahasa Arab Selatan Moden terkenal dengan ciri-ciri bahasa Semitik kuno, terutamanya dalam sistem fonologinya. Misalnya, bahasa-bahasa ini mengekalkan konsonan geseran sisi bahasa Semitik Purba.

Selain itu, Militarev menemui bukti bagisubstratum Kushitik dalam bahasa Arab Selatan Moden, yang beliau percaya menunjukkan bahawa penutur Kushitik asalnya mendiami Semenanjung Arab bersama-sama penutur bahasa Semitik (Militarev 1984, 18–19; rujuk juga Belova 2003). Menurut Václav Blažek, ini juga menunjukkan bahawa orang Semit mengasimilasikan jiran Kushitik mereka di selatan yang tidak berhijrah ke Tanduk Afrika. Beliau berhujah bahawa ini boleh bermakna Masyrik adalah tanah air asal rumpun Afro-Asia Purba, dari mana pelbagai cabang keluarga Afro-Asia kemudiannya tersebar. Blažek juga memetik analisis citra batu di Arabia Tengah oleh Anati (1968, 180–84), yang menunjukkan persamaan antara orang-orang "berkepala bujur" pembawa perisai yang digambarkan pada lukisan gua dan orang Kush Arab dalam Perjanjian Lama, yang juga digambarkan membawa perisai tersendiri.

 Rekonstruksi 
Rekonstruksi Arab Selatan Moden Purba oleh Roger Blench (2019):
Glostunggaljamaksatu*tʕaad, *tʕiitdua*ṯrooh, *ṯereṯtiga*ʃahṯaytempat*ʔorbac, *rabootlima*xəmmohenamm. *ʃɛɛt, f. *ʃətəəttujuhm. *ʃoobeet, f. *ʃəbətlapanm. θəmoonit, f. θəmoonitsembilanm. *saʕeet, f. *saaʕetsepuluhm. *ʕɔ́ɬər, f. *ʕəɬiireetkepala*ḥəəreehmata*ʔaayn*ʔaayəəntəntelinga*ʔeyðeen*ʔiðāntenhidung*nəxreer*nəxroormulut*xah*xwuutənrambut*ɬəfeet*ɬéeftangan/lengan*ḥayd*ḥaadootənkaki*faaʕm*fʕamtəntapak kaki*géedəl*(ha-)gdooldarah*ðoor*ðiiriínpayudara*θɔɔdɛʔ*θədiíperut*hóofəl*hefoollaut*rɛ́mrəm*roorəmjalan, laluan*ḥóorəm*ḥiiraámgunung*kərmām*kərəəmoombatu*ṣar(fét)*ṣerefbatu*ṣəwər(fet)*ṣəfáyrbatu*ʔoobənbatu*fúdúnikan*ṣódəh*ṣyooddubuk*θəbiiriinpenyu*ḥameseh*ḥoms(tə)kutu*kenemoot*kenoomlelaki*ɣayg*ɣəyuugperempuan*teeθanak lelaki*ɣeganak*mberair*ḥəmoohapi*ɬəweeṭ*ɬewṭeensusu*ɬxoof*ɬxefəngaram*məɮḥɔ́tmalam*ʔaṣeer*leylihari*ḥəyoometPWMSA *yiimjaringPWMSA *liix*leyuuxangin*mədenut*medáytensaya, kita*hoh*nəhanawak, m.*heet*ʔəteemawak, f.*hiit*ʔeteendia, mereka m.*heh*həəmdia, mereka f.*seeh*seen

 Rujukan 

 Bibliografi 












 Pautan luar 

 Bahasa-bahasa Arab Selatan Moden , oleh MCSimeone-Senelle

Kategori:Bahasa di Yaman
Kategori:Bahasa di Oman
Kategori:Arab Selatan
Kategori:Bahasa-bahasa Semitik Selatan
Kategori:Bahasa-bahasa Arab Selatan Moden